પૂ.ઉપા.શ્રી ભુવનચંદ્રજી મ. નો અંતિમ પરિચય ‘શ્રુતભવન સંશોધન કેંદ્ર’ના માધ્યમે થયો. શાસ્ત્રોનું સંશોધન કરવા કઈ કઈ કાળજી લેવી જોઇએ તેનું ખરૂં માર્ગદર્શન તેઓ આપતા રહે છે. ‘વર્ધમાનજિનરત્ન કોશ’માં ભારતભરની હસ્તપ્રતોની માહિતી એક સ્થળમાં એકત્રિત કરવાના પડકારો, ભયસ્થાનો કેવા છે તે તેમણે જણાવ્યું. એટલું જ નહીં શ્રી પાર્શ્વચંદ્રસૂ. (પાયચંદ) ગચ્છના હસ્તપ્રત ભંડારોના સૂચિપત્ર તેમણે ઉલટથી મોકલી આપ્યા. ઘણાં સૂચિપત્રો તેમણે સ્વયં તૈયાર કર્યા છે. શ્રુતભવન સંશોધન કેંદ્ર અને વ્યક્તિગત રૂપે મારા માટે તેઓ ખરા અર્થમાં માર્ગદર્શક બની રહ્યા છે.